Naujikų koplyčia

Naujikų koplyčia – veikianti koplyčia Naujikų kaime, Karsakiškio seniūnijoje, Panevėžio rajone, 10 km į rytus nuo Panevėžio. Medinė koplyčia stūkso kaimo kapinėse, supamose atvirų laukų, 100 m į šiaurę nuo kelio . 

Koplyčia suremontuota, priklauso Karsakiškio Nukryžiuotojo Jėzaus parapijai.Karsakiškio Nukryžiuotojo Jėzaus parapijos puslapis  Švenčiami Šv. Kryžiaus Išaukštinimo atlaidai.

2019 m. vietos verslininko lėšomis uždengtas naujas stogas.Naujikų koplyčia jau turi naują stogą delfi.lt 2019-09-23

Koplyčia pastatyta 1886 m. Ji medinė, liaudies architektūros formų, stačiakampio plano, su apside, šonine zakristija. Priekiniu fasadu atgręžta į šiaurės rytų pusę. Ant priekinio stogo kraigo iškilęs varpinės bokštelis su geležiniu kryžiumi. Koplyčia vienanavė, su choro balkonu, interjere vyrauja dailylenčių apkala. Įrengtas altorius.

 Galerija 

 Šaltiniai 

 Nuorodos 

 Petras Juknevičius. Panevėžio rajono koplyčios panrs.lt, „Tėvynė“, 1993-10-20, Nr. 81.

Kategorija:Panevėžio rajono koplyčios